«Ուիքիմետիա Արմենիա» սկսած է համագործակցիլ դպրոցներու հետ։ Առաջինը եղած է «Այբ» դպրոցը, որ ինչպէս կը տեղեկացնէ Մկրտչեան, կը հաւատայ «Ուիքիմետիա»ի առաքելութեան։ «Վիճակագրութիւնը ցոյց տուաւ, որ աշակերտները ոգեւորուած են եւ մենք մտածեցինք զանոնք ա՛լ աւելի ոգեւորելու ուղիներուն մասին»։ Այս հանգամանքն ալ խթան հանդիսացած է, որպէսզի սկսին աշխատանքները պատանեկան, երիտասարդական ճամբարի մը համար՝ միշտ «Ուիքիփետիա»»ի համաշխարհային կառոյցի հովաւորութեամբ։ Կայացած է երկու ճամբար՝ ամրան ու ձմրան։ «Արդիւնքները հոյակապ էին։ Ո՛չ միայն յօդուածներու խմբագրում կը կատարէին մասնակիցները, նաեւ՝ պասքեթպոլի, ֆութպոլի նման մարզախաղերով եւ այլ ձեռնարկներով իրենց առօրեան կը գունաւորէին»,- պատմած է Մկտչեան։